stanford-oval/wikipedia huggingface dataset:
Espanjan Itä-Intia

Espanjan Itä-Intia (esp. Indias orientales españolas) oli Espanjan siirtomaat Aasiassa ja Oseaniassa vuodesta 1565 vuoteen 1901. Ne käsittivät nykypäivän Filippiinit, Mariaanit, Karoliinit, Palaun ja Guamin sekä osia Taiwanista, Sulawesista ja Molukeista.
Espanjan–Yhdysvaltain sodan seurauksena vuonna 1898 Yhdysvallat miehitti Filippiinit ja Guamin, kun taas jäljelle jääneet noin 6 000 pienempää saarta myytiin Saksalle Espanjan ja Saksan vuoden 1899 rauhassa. Tästä jäljelle jääneet muutamat saaret myytiin Yhdysvalloille, kun Washingtonin rauha ratifioitiin vuonna 1901.
Aiheesta muualla

Kuvia tai muita tiedostoja aiheesta Espanjan Itä-Intia Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Spanish East Indies
Käännös suomeksi
Espanjan Länsi-Afrikka

Espanjan Länsi-Afrikka (esp. África Occidental Española) oli Espanjan siirtomaa läntisessä Saharassa. Siirtomaa oli olemassa vuosien 1946 ja 1958 välillä ja koostui Ifnista, Cap Jubysta sekä Espanjan Saharasta.
Ensimmäinen espanjalainen saapui läntiseen Afrikkaan keskiajan loppupuolella. Hän saattoi olla Baleaareista kotoisin oleva matkailija Jaume Ferrer, joka katosi vuonna 1375 matkallaan Afrikan rannikolla tai yksi kastilialaisista, jotka rantautuivat Boujdouriin vuonna 1405 ja hyökkäsivät siellä karavaania vastaan.
Aiheesta muualla

Kuvia tai muita tiedostoja aiheesta Espanjan Länsi-Afrikka Wikimedia Commonsissa
Extreme

Extreme voi tarkoittaa
Extreme-urheilua
Extreme-yhtyettä
Nylon Beatin albumia Extreme
PlayStation 3 -pelikonsolin Extreme-peliä
Extreme Records -levy-yhtiötä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Extreme”, voi hakea sivunnimihaulla, laajalla sivunnimihaulla tai tekstihaulla.
Elämänkatsomustietokasvatus

Elämänkatsomustietokasvatus on Suomessa lasten päivähoidossa annettavaa kasvatusta. Se on vaihtoehtoinen uskontokasvatukselle, josta määrää lakiin lasten päivähoidosta vuonna 1983 lisätty toinen pykälä.
Vuodelta 2000 olevien esiopetuksen opetussuunnitelman perusteiden mukaan elämänkatsomustietokasvatuksen tavoitteena on ”kehittää valmiuksia kohdata vakaumuksellisia kysymyksiä, jotka liittyvät ihmissuhteisiin, kulttuuri-identiteettiin, ihmisen ja luonnon suhteeseen ja yhteisöön. Opetuksessa käsitellään suvaitsevaisuutta ja kohtuullisuutta, oikeudenmukaisuutta ja reiluutta, rohkeutta ja omaa identiteettiä sekä hyväntahtoisuutta ja huolenpitoa”.
Uskonnon ja vakaumuksen vapauden oikeutena turvaa Suomen perustuslain 11 §. Esiopetusikäisten kohdalla oikeutta käyttää huoltaja, joka valitsee joko uskontokasvatuksen tai elämänkatsomustietokasvatuksen. Esiopetuksen eettinen kasvatus on koko esiopetusryhmälle yhteistä.
Aiheesta muualla

Eettisestä kasvatuksesta ja kasvusta (Arkistoitu – Internet Archive). Teoksesta Esiopetus tavoitteellisen oppimispolun alkuna, Opetushallitus 2001.
Päiväkodit ja uskonnonvapaus. Uskonnonvapaus.fi.
Ruokarukous kiusaa monia vanhempia. Ilkka 11.10.2009.
Anni Kakkola: Päiväkotien uskontokasvatus närästää monissa perheissä[vanhentunut linkki]. Aamuposti 26.6.2008.
Euroopan petostentorjuntavirasto

| Euroopan petostentorjuntavirasto > OLAF |
| --- | --- |
 Euroopan petostentorjuntavirasto Brysselissä.
Perustettu:  1999
Sijainti:  Bryssel, Belgia
Pääjohtaja:  Ville Itälä
Aiheesta muualla
Sivusto
Euroopan petostentorjuntavirasto, tunnettu myös lyhenteenä OLAF (ransk. Office de Lutte Anti-Fraude, engl. European Anti-fraud Office), on vuonna 1999 perustettu Euroopan unionin virasto, joka tutkii  petoksia Euroopan unionin budjettia kohtaan, sekä eurooppalaisten instituutioiden korruptiota ja vakavia laiminlyöntejä. OLAF myös kehittää Euroopan komissiolle petoksentorjunnan menettelytapoja. Petoksentorjuntaviraston kotipaikka on Belgian Bryssel.
OLAF on käsitellyt muun muassa Eurostat-skandaalia, tupakkayhtiöiden salakuljetustoimintaa ja Stern-lehden lehtimiehen Hans-Martin Tillackin tapausta, jossa Tillackin epäiltiin liittyvän OLAFin salaisten tietojen julkituloon.
Petoksentorjuntaviraston toimintaedellytyksiä päätettiin vuonna 2013 parantaa perustettavan Euroopan syyttäjänviraston luomisen yhteydessä.
Viraston pääjohtajana elokuun 2018 alusta alkaen toimii suomalainen Ville Itälä.
Aiheesta muualla

Kuvia tai muita tiedostoja aiheesta Euroopan petostentorjuntavirasto Wikimedia Commonsissa
Case T-48/05 - Yves Franchet and Daniel Byk v Commission of the European Communities (englanniksi) (eur-lex.europa.eu)
Euroopan patenttisopimus

Euroopan patenttisopimus (lyh. EPC; European Patent Convention; Convention on the Grant of European Patents) on Münchenissä 5 lokakuuta 1973 allekirjoitettu yleissopimus eurooppapatenttien myöntämisestä. Sopimus tuli voimaan 1 lokakuuta 1977.
Sopimuksella luotiin sopimusvaltioiden yhteinen patentinmyöntämismenettely sekä perustettiin Euroopan patenttijärjestö. Sopimuksen alaisia eurooppapatentteja myöntää Euroopan patenttivirasto joka nimestä huolimatta on täysin erillinen Euroopan unionista. EU:hun kuulumattomista maista mm. Islanti, Norja, Sveitsi ja Turkki ovat allekirjoittaneet EPC-sopimuksen. EPC-sopimuksen uudistamiskirja hyväksyttiin sopimusvaltioiden hallitusten välisessä diplomaattikonferenssissa marraskuussa 2000.
Patenttisopimuksen on allekirjoittanut 38 valtiota jonka lisäksi sekä Marokko että Moldova ovat allekirjoittaneet erillissopimuksen eurooppapatenttien voimaansaattamisesta. Vastaavanlainen erillissopimus Euroopan patenttiviraston kanssa, niin kutsuttu ”voimaansaattamissopimus”, on suunnitteilla myös Tunisian kanssa.
Suomi liittyi Euroopan patenttisopimukseen 1. maaliskuuta 1996.
Eurooppapatentti

Hakija voi tehdä yhdellä kielellä yhden eurooppapatenttihakemuksen Euroopan patenttivirastoon. Kun hakemus on hyväksytty, hakija voi valita, missä EPC-maissa hän saattaa sen voimaan ja maksaa niiden vuosimaksut. Vuosimaksut ovat samat kuin tehtäessä kansallinen hakemus joka maahan erikseen, mutta säästöä voi syntyä vaivassa, käännöskuluissa ja asiamieskuluissa, mm. koska moneen maahan riittää kääntää patenttivaatimukset eikä koko selitysosaa.
1. kesäkuuta 2023 alkaen hakija on voinut saattaa hyväksytyn eurooppapatenttinsa voimaan halutessaan myös yhtenäispatenttina kaikissa yhtenäispatenttimaissa ja maakohtaisena eurooppapatenttina valitsemissaan muissa EPC-maissa.
Jo keksijän ensimmäinen hakemus voi olla eurooppapatenttihakemus. Vaihtoehtoisesti hän voi ensin hakea yhdestä tai useammasta maasta halpaa kansallista patenttia ja sen tulosten perusteella päättää 12 kuukauden kuluessa tekemispäivästä tehdä eurooppapatenttihakemuksen tai pidentää miettimisaikaansa 30 kuukauteen tekemällä PCT-hakemuksen.
Aiheesta muualla

Eurooppapatentti ja Euroopan patenttisopimus (PRH)
Patenttisuojan laajentaminen maailmalle (PRH)
Emmi Kaupinharju

Emmi Kaupinharju (s. 17. maaliskuuta 1986) on suomalainen pesäpalloilija. Kaupinharju edusti urallaan Superpesiksessä Feraa ja Porin Pesäkarhuja. Kaupinharju saavutti yhden SM-pronssin kaudella 2006. Hän pelasi ulkokentällä lukkarina. Kaupinharju pelasi 96 Superpesiksen runkosarjan otelua. Näissä otteluissa hän löi kahdeksan tavallista juoksua, toi 17 juoksua ja keräsi 178 kärkilyöntipstettä. Kaupinharju pelasi 32 Superpesiksen ylemmän loppusarjan ottelua. Näissä otteluissa hän löi yhden tavallisen juoksun, toi kahdeksan juoksua ja keräsi 77 kärkilyöntipistettä. Kaupinharju pelasi kolme Superpesiksen alemman loppusarjan ottelua. Näissä otteluissa hän toi kaksi juoksua ja keräsi seitsemän kärkilyöntipistettä.
Elämäni seinäruusuna

| Elämäni seinäruusuna> The Perks of Being a Wallflower |
| --- | --- |

Alkuperäisteos
Kirjailija:  Stephen Chbosky
Kieli:  englanti (alkuperäinen)
Genre:  nuortenkirjallisuus
Kustantaja:  MTV Books/Pocket Books
Julkaistu:  1. helmikuuta 1999
Sivumäärä:  256 sivua
ISBN:  0-671-02734-4
Suomennos
Suomentaja:  Jussi Korhonen
Kansitaiteilija:  Samppa Ranta
Kustantaja:  Basam Books
Julkaistu:  31. joulukuuta 2010
Sivumäärä:  236 sivua
ISBN:  978-952-57-3463-8

Löydä lisää kirjojaKirjallisuuden teemasivulta
Elämäni seinäruusuna (engl. The Perks of Being a Wallflower) on Stephen Chboskyn kirjoittama nuorisoromaani. Se julkaistiin Yhdysvalloissa 1. helmikuuta 1999. Kirjan suomennos julkaistiin 31. joulukuuta 2010. Sen kertoja on teini-ikäinen introvertti Charlie, joka kertoo kokemuksistaan kirjoittamalla sarjan kirjeitä anonyymille ja hänelle vieraalle henkilölle. Kirja sijoittuu 1990-luvun alkuun ja se seuraa Charlien ensimmäistä vuotta high schoolissa pittsburghilaisessa lähiössä. Viisas Charlie on epätavanomainen ajattelija, mutta myös ujo ja epäsuosittu.
Chbosky on nimennyt J. D. Salingerin Sieppari ruispellossa -romaanin inspiraatiokseen.
Elokuvaversio

Mr. Mudd, Touchstone Pictures sekä DreamWorks SKG kehittivät romaanista elokuvaversion Summit Entertainmentin kanssa. Mr. Muddin tuottajat John Malkovich, Lianne Halfon sekä Russell Smith palkkasivat Stephen Chboskyn käsikirjoittamaan ja ohjaamaan elokuvan. Helmikuussa 2011 vahvistettiin, että Logan Lerman ja Emma Watson on valittu näyttelemään romaanin päähenkilöitä. Elokuvan kuvaukset alkoivat toukokuussa 2011.
Elokuvan ensi-ilta oli 14. syyskuuta 2012.
Fabrizio Moro

| Fabrizio Moro |
| --- | --- |
 Fabrizio Moro vuonna 2018.
Henkilötiedot
Syntynyt: 9. huhtikuuta 1975 (ikä 49) Rooma, Italia
Ammatti:  laulaja, muusikko, lauluntekijä, juontaja
Muusikko
Taiteilijanimi:  Fabrizio Moro 
Aktiivisena:  1996–
Tyylilajit:  rock, pop
Soittimet:  laulu, kitara
Aiheesta muualla
www.fabriziomoro.net
  [ Muokkaa Wikidatassa ] [ ohje ]  
Fabrizio Mobrici (s. 9. huhtikuuta 1975 Rooma, Italia), tunnettu myös taiteilijanimellään Fabrizio Moro, on italialainen laulaja-lauluntekijä ja juontaja. Hän julkaisi debyyttialbuminsa vuonna 2000 ja saavutti kaupallista menestystä vuonna 2007 voittaessaan San Remon musiikkifestivaalien nuorten kategorian kappaleella "Pensa". Kappaleesta tuli hittiykkönen Italiassa, samaan aikaan kun Federazione Industria Musicale Italiana sertifioi kultaa samannimiselle albumille.
Vuoteen 2015 mennessä, Moro on julkaissut kuusi studioalbumia, EP-levyn ja livealbumin. Hän juonsi Rai 2:n lähettämän realitydokumentin nimeltä Sbarre. Hän kirjoitti myös kappaleita muille artisteille, kuten poprock-yhtyeelle nimeltä Stadio ja poplaulajalle nimeltä Noemi.
Yhdessä Ermal Metan kanssa hän voitti vuoden 2018 San Remon musiikkifestivaalit kappaleella "Non mi avete fatto niente" ja edusti näin Italiaa vuoden 2018 Eurovision laulukilpailussa.
Aiheesta muualla

Kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Fairytale (Eneda Tarifan kappale)

|  Fairytale |
| --- | --- |
 Eneda Tarifa esittämässä kappaletta toisen semifinaalin harjoituksissa.
Kappaleen tiedot
Esittäjä(t):  Eneda Tarifa
Julkaistu:  13. maaliskuuta 2016
Säveltäjä(t):  Olsa Toqi
Sanoittaja(t):  Olsa Toqi
Euroviisutiedot
Vuosi:  2016
Maa:  Albania
Kieli:  englanti
Sijoitus:  -.
Pisteet:  -
Sijoitus semifinaalissa:  16.
Pisteet semifinaalissa:  45
Sanat:  sanoitus
Video:  videolinkki
Fairytale on albanialaisen laulajan Eneda Tarifan kappale, jolla hän edusti Albaniaa Eurovision laulukilpailussa 2016. Se julkaistiin 13. maaliskuuta 2016. Kappaleen on säveltänyt ja sanoittanut Olsa Toqi.
Kappale kilpaili Eurovision laulukilpailun toisessa semifinaalissa, jossa se sai 45 pistettä, jäi sijalle 16 eikä päässyt finaaliin.
Emmi Laine

Emmi Laine (s. 11. huhtikuuta 1995 Ilmajoki) on suomalainen pesäpalloilija. Hän on kauden 2018 loppuun mennessä pelannut naisten Superpesiksessä 120 runko- ja loppusarjaottelua sekä pudotuspelejä. Hän on Ilmajoen Kisailijoiden kasvatti ja on Superpesiksessä edustanut Seinäjoen Maila-Jusseja kausina 2015–2017 sekä Lapuan Virkiää kaudesta 2018.
FC Passe

Football Club Passe on helsinkiläinen vuonna 2002 perustettu urheiluseura. Aluksi seuran päälajina oli jalkapallo. Myöhemmin mukaan tuli myös koripallo, jossa seuran paras saavutus on vuoden 2007 Suomen Cupin kuudentoista parhaan joukkoon pääsy.
Entisiä ja nykyisiä pelaajia

| 0 | 1 | 2 | 3 |
| --- | --- | --- | --- |
|  Peter Gabrielsson  Jani Hiltunen  Jussi Laakkonen  Hanno Möttölä  Roman Nikiforow |     |  Mikko Noopila  Ville Olki  Timo Parviainen  Kalle Urpola |  |
Aiheesta muualla

Virallinen kotisivu[vanhentunut linkki]
Suomen Koripalloliitto[vanhentunut linkki]
Emmi Lindh

Emmi Lindh (s. 27. marraskuuta 1999) on suomalainen salibandyn pelaaja, pelipaikaltaan puolustaja. Hän on naisten Salibandyliigassa edustanut nurmijärveläistä SB-Prota kaudesta 2015–2016 alkaen. Hän on voittanut SM-kultaa vuosina 2018 ja 2019 ja saavuttanut SM-hopeaa vuosina 2017 ja 2021 sekä SM-pronssia vuonna 2016. Hän on pelannut liigan runkosarjassa kaikkiaan 87 ottelua, joissa hän on tehnyt viisi maalia ja saanut 11 syöttöpistettä, sekä 21 pudotuspeliä, joissa hän on tehnyt neljä maalia ja antanut seitsemän maalisyöttöä.
FC Polla

FC Polla on tamperelainen jalkapallojoukkue ja jalkapallojoukkue FC Mustien Partnerien seuraaja.  Tällä hetkellä joukkue pelaa jalkapalloa Tampereen piirin kutosessa ja futsalia harrastesarjassa Ballheads-nimellä. Joukkueeseen on kuulunut tunnettuja muusikoita kuten joukkueen perustajana toiminut Mauri "Moog" Konttinen.
Historia

Pollan edeltäjäseura FC Mustat Partnerit perustettiin vuonna 1973 (viimeinen kausi 1989). Porukan yhdistävänä tekijänä oli alkujaan Rellu ja toistuvat jälkipelit "keskiolutseurapiireissä" Tampereen keskustan ravintoloissa. Merkillepantavaa oli seuran poliittinen sitoutumattomuus, kun se ei halunnut sitoutua kumpaankaan (TUL ja SUL) leiriin.
Alkuaikoina mukana olivat myös enemmän musiikkipiireistä tutut henkilöt, kuten esimerkiksi Mauri "Moog" Konttinen, Pertti "Veltto" Virtanen sekä Rauli "Rale" Koivisto.  Porukan huumoria kuvastaen ensimmäisten pelipaitojen väri oli musta, vaikka tuolloin väri sai olla vain tuomarin käytössä. Myöhemmin vaihtui paidan väri valkoiseksi. Seura pelasi aikanaan sarjatasoilla 4-6 div. Tampereen piirissä.
Pallopäät ry:n perustava kokous pidettiin 1984 silloisella Vapaa-ajan maalla (Hakametsän jäähallin ja Kauppaoppilaitoksen välissä ollut näyttelyalue, jossa oli vuokrasaunoja).
Perustetun seuran runko koostui osin MustaPeen kakkosjoukkueesta ja yhtenä eron syynä idean isän Mauri "Moog" Konttisen mukaan oli, että "kakkonen" ei saanut tarpeeksi vastinetta jäsenmaksuilleen vaan "ykkönen" hyödynsi pelaajamäärältään isomman kakkosjoukkueen rahoja omaan toimintaansa liikaa. Mukaan tuli myös paljon nuorempaa rockhenkistä porukkaa joita ryppyotsaisuus ei liiemmin vaivannut. Näistä suurin osa teki kuitenkin vain lyhyen tähdenlennon jalkapallokentillä, mutta muutama jatkoi pidempäänkin.  MustaPeen lopetettua pelaamisen 1989 useita pelaajia siirtyi Pallopäiden riveihin. Joukkueen pelillisesti parhaat vuodet tulivatkin heti tämän jälkeen kahden joukkueen yhdistettyä voimansa.
Seuran nimen tausta selvinnee ensimmäisen kokouspöytäkirjan maininnasta: "Yhdistyksen tarkoitus on pelata enemmän palloa päällä (sekä henkisesti että fyysisesti)".
Faktoja

Pallopäät ry perustettiin Tampereella vuonna 1984.
Merkittäviä henkilöitä mm.: Jarmo "Bloody" Konttinen, Mauri "Moog" Konttinen, Kari Larmila, Harri Aho, Heikki Jänne, Jari "Eno" Vartiainen, Jukka "Joksa" Jokinen, Antti "Kaski" Kaskimies.
Moogetmoogs-yhtyeen viimeiseksi jääneellä äänitteellä "Kekkonen" on laulu "Vasen pakki", jossa lauletaan Pallopäistä, eli FC Pollasta. Laulu on Maurin kunnianosoitus edesmenneelle Jarmo-veljelleen, joka menehtyi yliajossa 1980-luvun lopussa. Jarmo Konttisen pelinumeroa #11 ei käytetä enää Pollassa.
FC Polla on pelannut futsalia vuodesta 1997 lähtien alkuun ykkösdivisioonan karsinnoissa, sitten usean vuoden kakkos- ja kolmosdivisioonassa. Nykyään seura pelaa futsal-harrastesarjassa Ballheads-nimellä.
Joukkue on pelannut jalkapalloa Tampereen piirin vitosessa ja kutosessa , kaudella 2015 potkitaan jälleen kutosessa.
Eve Myles

| Eve Myles |
| --- | --- |
 Myles vuonna 2013.
Henkilötiedot
Syntynyt: 26. heinäkuuta 1978 (ikä 46) Ystradgynlais, Powys, Wales
Näyttelijä
Aktiivisena:  2001–
Aiheesta muualla
IMDb 
Eve Myles (s. 1978 Ystradgynlais, Wales) on walesilainen näyttelijä.
Myles tuli tunnetuksi näytellessään poliisikonstaapeli Gwen Cooperia Doctor Whon spin-off-sarjassa Torchwood. Hän sai roolin esiinnyttyään vuonna 2005 yhdessä Doctor Whon jaksossa palvelijattarena, joka kuoli pelastaessaan maailmaa. Torchwoodin luoja Russell T. Davies oli niin vaikuttunut Mylesin suorituksesta, että valitsi hänet Torchwoodin naispääosaan.
Vuosina 2017–2021 hän näytteli pääroolin Keeping Faith -trillerisarjassa asianajaja Faith Howellssina.
Elämä

Myles kävi Ysgol Maes Y Dderwen -koulua Walesissa. Näyttelijäksi kouluttautumisen jälkeen ja saatuaan humanististen tieteiden kandidaatin näyttelemisestä vuonna 2000 Cardiffissa Myles muutti Lontooseen.
Televisioroolit

Nuts and Bolts - Carys Williams (2000, 1 jakso)
Score - Paula (2001)
Tales from Pleasure Beach - Angie (2001, 1 jakso)
EastEnders: Dot's Story - Nuori Gwen (2003)
Say It with Flowers - Leila Moon (lyhytelokuva, 2005)
Pako Colditzista - Jill (2005)
These Foolish Things - Dolly Nightingale (2006)
Soundproof - DC Sarah McGowan (2006)
Doctor Who − Gwyneth, Gwen Cooper (2005–2008)
Merlin - Lady Helen (2008, 1 jakso)
Pikku Dorrit − Maggy (2008)
Belonging − Ceri (2000–2009)
Torchwood − Gwen Cooper (2006–2011)
Frankie − Frankie Maddox (2013)
You, Me & Them — Lauren Grey (2013-2015)
Broadchurch – Claire Ripley (2015)
Victoria — Rouva Jenkins (2016)
Keeping Faith — Faith Howells (2017-2021)
Perienglantilainen skandaali — Gwen Parry-Jones (2018, 1 jakso)
We Hunt Together - Lola Franks (2020)
Emma (vuoden 1996 elokuva)

| Emma |
| --- | --- |

Ohjaaja:  Douglas McGrath
Käsikirjoittaja:  Douglas McGrath
Perustuu:  Jane Austenin romaaniin Emma
Tuottaja:   Patrick Cassavetti  Steven Haft 
Säveltäjä:  Rachel Portman
Kuvaaja:  Ian Wilson
Leikkaaja:  Lesley Walker
Pääosat:   Gwyneth Paltrow  Jeremy Northam 
Valmistustiedot
Valmistusmaa:  Yhdysvallat Iso-Britannia
Tuotantoyhtiö:  Miramax
Levittäjä:  Miramax Netflix
Ensi-ilta:   1996-06-077. kesäkuuta 1996 (Yhdysvallat)  1996-11-2222. marraskuuta 1996 (Suomi)  
Kesto:  121 minuuttia
Alkuperäiskieli:  englanti
Budjetti:  7 miljoonaa dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Emma on vuonna 1996 ensi-iltansa saanut historiallinen draamaelokuva, jonka on ohjannut Douglas McGrath. Elokuva perustuu Jane Austenin vuonna 1815 julkaistuun samannimiseen romaaniin. Elokuva kertoo Emma Woodhousesta, joka on hieman naiivi nuori nainen joka pitää itseään suurena avioliittovälittäjänä.
Näyttelijät

| 0 | 1 | 2 |
| --- | --- | --- |
|  Gwyneth Paltrow  | … |  Emma Woodhouse   |
|  Jeremy Northam  | … |  George Knightley, Emman lapsuudenystävä   |
|  Alan Cumming  | … |  Herra Elton, pappi   |
|  Juliet Stevenson  | … |  Rouva Elton   |
|  Toni Collette  | … |  Harriet Smith, rahvaanomainen nuori nainen   |
|  Ewan McGregor  | … |  Frank Churchill, Emman ihastuksen kohde   |
|  Edward Woodall  | … |  Robert Martin, Harrietin ihailija   |
|  Polly Walker  | … |  Jane Fairfax   |
|  Sophie Thompson  | … |  Neiti Bates   |
|  Greta Scacchi  | … |  Neiti Taylor, Emman kotiopettajar   |
Tuotanto

Ohjaaja Douglas McGrath valitsi Gwyneth Paltrow'n elokuvan päärooliin Emmaksi, koska hän oli vaikuttunut tämän roolisuorituksesta vuoden 1993 elokuvassa Flesh and Bone.
Vastaanotto

Elokuvan säveltäjä Rachel Portman voitti parhaan musiikin Oscar-palkinnon. Elokuva oli myös ehdolla parhaan puvustuksen Oscar-palkinnon saajaksi.
Aiheesta muualla

Ebert, Roger: Emma RogerEbert.com.  9.8.1996. Viitattu 24.4.2021. (englanniksi)
Travers, Peter: Emma RollingStone.  2.8.1996. Viitattu 24.4.2021. (englanniksi)
Emma 1996 Letterboxd. Viitattu 24.4.2021. (englanniksi)
Falling Stars (Lidia Isacin kappale)

|  Falling Stars |
| --- | --- |
 Lidia Isac esittämässä kappaletta ensimmäisen semifinaalin harjoituksissa.
Kappaleen tiedot
Esittäjä(t):  Lidia Isac
Levy-yhtiö:  Ragoza Music
Kesto:  2:58
Tyylilaji:  pop
Julkaistu:  7. joulukuuta 2015
Säveltäjä(t):  Gabriel Alares, Sebastian Lestapier, Ellen Berg, Leonid Gutkin
Sanoittaja(t):  Gabriel Alares, Sebastian Lestapier, Ellen Berg, Leonid Gutkin
Euroviisutiedot
Vuosi:  2016
Maa:  Moldova
Kieli:  englanti
Sijoitus semifinaalissa:  17.
Pisteet semifinaalissa:  33
Sanat:  sanoitus
Video:  videolinkki
Falling Stars (suom. Tähdenlentoja) on moldovalaislaulaja Lidia Isacin kappale. Hän voitti sillä O melodie pentru Europa -kilpailun, jossa valittiin Moldovan edustaja Eurovision laulukilpailuun 2016. Kappaleen ovat säveltäneet ja sanoittaneet Gabriel Alares, Sebastian Lestapier, Ellen Berg ja Leonid Gutkin.
Kappale kilpaili Eurovision laulukilpailun ensimmäisessä semifinaalissa, jossa se sai 33 pistettä, jäi sijalle 17 eikä päässyt finaaliin.
Fallin’

| ”Fallin'” Alicia Keys |
| --- | --- | --- |

Singlen tiedot
 Albumilta: Songs in A Minor
 B-puoli: ”"Rear View Mirror"”
 Äänitetty : 2001; KrucialKeys Studios (New York City, New York)
 Julkaistu: 13. tammikuuta 2001
 Formaatti: CD single, 12" single
 Tuottaja(t): Alicia Keys
 Tyylilaji: R&B, soul, gospel
 Kesto: 03.30
 Levy-yhtiö: J
Alicia Keysin muut singlet
|   | ”Fallin'” 2001 | ”A Woman's Worth” 2002 |
"Fallin'" on yhdysvaltalaisen laulaja-lauluntekijä Alicia Keysin kappale. Se julkaistiin Keysin debyyttisinglenä hänen Songs in A Minor-debyyttialbumilta. Keysin sanoittamana ja tuottamana sen julkaisi J Records radioissa ja musiikkivideomyyntipisteissä vuonna 2001. Kappaletta on yleisesti ottaen pidetty hänen nimikkokappaleena.
Kappale oli globaalinen menestys saavuttaen listan kärjen Yhdysvaltain Billboard Hot 100 -listalla sekä päästen viiden parhaan joukkoon lukuisissa valtioissa. Se sai myös lukuisia palkintoja ympäri maailmaa sekä on yksi vuoden 2001 parhaiten myyneistä singleistä. Vuonna 2009 single luokiteltiin 2000-luvun 29:ksi menestyneimmäksi kappaleeksi Billboardin "Hot Songs of the Decade" -listalla. Kappale voitti kolme Grammy-palkintoa vuonna 2002, kategorioissa "Vuoden kappale", "Paras R&B-kappale" sekä "Paras naispääosan R&B-lauluvokaaliesitys" ja se oli ehdolla kategoriassa "Vuoden levytys".
Käännös suomeksi
English River (joki Kanadassa)

| English River |
| --- | --- |

Alkulähde:  Hawk Lake järvi
Laskupaikka:  Winnipegjoki
Maat:  Kanada
Pituus:  615 km
Alkulähteen korkeus:  460 m
Virtaama:  400 m³/s
Valuma-alue:  52 300 km²
English River on joki Ontarion provinssissa Kanadassa. Joen pituus on 615 kilometriä ja valuma-alue 52 300 neliökilometriä, ja sen tärkeimmät sivujoet ovat Vermilion River ja Wabigoon River. English River saa alkunsa samannimisen asuinalueen eteläpuolella sijaitsevasta Hawk Lake -järvestä. Joessa on useita vesivoimalaitoksia, joista suurin on Ear Fallsin lähistöllä sijaitseva voimalaitos, joka valmistuttuaan vuonna 1929 muodosti Lac Seulin tekojärven.
Joen varrella on lukuisia kalastuspalveluja tarjoavia yrittäjiä. Tärkeimpiä saalita ovat valkosilmäkuha, hauki ja pikkubassi sekä harvemmin tavattavat ahven, jättihauki ja sillisiika.
Extremadura UD

Extremadura Unión Deportiva on jalkapalloseura, joka tulee Almendralejon kaupungista Espanjasta. Seura on perustettu vuonna 2007, ja sen edustusjoukkue pelaa maan kolmanneksi korkeimmalla sarjatasolla Primera Federaciónissa. Sen kotistadionina toimii 12 580-paikkainen Estadio Francisco de la Hera. Samasta kaupungista tulee myös toinen joukkue CF Extremadura.
Joukkue nousi ensi kertaa Segunda División B:hen kaudeksi 2010–2011.
Aiheesta muualla

Seuran virallinen kotisivusto (Arkistoitu – Internet Archive) (espanjaksi)